**21. NEDELJA MED LETOM, 26. AVGUST 2018**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 27.8.  28.8.  29.8.  30.8.  31.8.  1.9.    2.9. | sv. MONIKA, mati sv. Avguština;  sv. AVGUŠTIN, škof in cerkveni učitelj;  MUČENIŠTVO JANEZA KRSTNIKA, god;  sv. FELIKS, mučenec;  sv. RAJMUND NONAT, redovnik;  sv. EDIGIJ (Tilen), opat;  obletnica kronanja Marije Pomagaj na Brezjah, praznik  sv. MARJETA, devica in mučenka. |

**Danes teden: 22. NEDELJA MED LETOM – ANGELSKA NEDELJA**

V prihodnjem tednu se spominjamo pomembnih godov svetnikov: svete Monike, matere sv. Avguština, svetega Avguština, škofa in cerkvenega učitelja ter mučeništva Janeza Krstnika.

Sveta Monika se je rodila krščanskim staršem okrog leta 330 v severni Afriki in se poročila s Patricijem, s katerim sta imela tri otroke. V družini je ohranjala mir in moževo divjanje pomirjala s svojo krotkostjo. S prijaznostjo si je pridobila tudi taščo. Oba je naposled pripeljala k veri. Po moževi smrti se je Monika z vsemi močmi trudila za rešitev sina Avguština. Petnajst let se je goreče darovala zanj s svojimi »solzami, molitvami, žalostjo in objokovanjem«. Avguštin je postal sin Cerkve leta 386, bil je imenovan za škofa in razglašen za cerkvenega učitelja. Monika je v Božjem miru zaspala leta 387.

V soboto, 1. septembra bo po maši v župnišču **vpis otrok v 1. razred verouka**. Starši boste prejeli za otroke liturgični in delovni zvezek.

**Iskrena hvala vsem, ki ste se v petek v lepem številu udeležili temeljitega čiščenja prostorov v cerkvi in župnišču. Cerkev je sedaj pripravljena za postavitev orgel, ki se bo začela jutri.**

**Izdelava venca iz bršljana za okrasitev cerkve:** Vabljene vsa dekleta in žene, k pripravi »venca iz bršljana«. Zbrale se bomo v nedeljo, 2. 9. 2018, ob 16:00 v župnišču. S seboj prinesite spenjač z rezervnimi sponkami, škarje in nekaj dobre volje. Naprošeni ste tudi fantje in možje, da do omenjene ure dostavite ustrezen bršljan in nato pomagate pri izdelavi venca.

**Svete maše:**

NEDELJA, 26.8. ob 9h ✝ Petrovčič in Jereb, Hleviše 13.

SOBOTA, 1.9. ob 9h v čast Mariji Pomagaj.

NEDELJA, 2.9. ob 9h ✝ Leopoldina Otrin, obletna, Hleviše 12.